Е.А. Земскаям ыкIи ащ иавторэгъухэм жэрыIо гущыIакIэр шэпхъэ пытэхэм арыт литературабзэм пыщыт литературабзэ системэ хэгъэушъхьафыкIыгъэу алъытэзэ мырэущтэу атхы: «Джырэ урыс къалэм ыбзэ тIоу зэголъ: бзэ системитIу зиIэ литературабзэмрэ (шэпхъэ пытэхэр зыхэлъ тхыгъэ литературабзэмрэ жэрыIо гущыIакIэмрэ) къэлэ къызэрыкIо гущыIакIэмрэ. Литературабзэр зыIулъыр къалэм къыщыхъугъэ цIыф гъэсагъэхэр арых, къэлэ къызэрыкIо гущыIакIэм рыгущыIэхэрэр къалэм къыщыхъугъэхэу е къалэм бэрэ щыпсэугъэхэу, ау емыджагъэхэр е литературабзэм ишапхъэхэр икъоу зыIэкIэмылъхэр арых. Урысыбзэм изы Iахьэу терминэу «жэрыIо гущыIакIэкIэ» тызаджэрэм нэшанэу хэлъыр зыфэдэр ащ рыгущыIэрэ цIыфхэр литературабзэм рыпсэухэу, къэлэ къызэрыкIо гущыIакIэмрэ чIыпIэ диалектхэмрэ зыIумылъхэр ары» [Земская, 1981: 23].